Maryjka se dzisiej rano skapowała ,
że momy tłosty sztwortek,a krepli ni mjała.
Pryntko kabot na siebie oblykała
i do społdzielni jak perszing gnała.
Do społdzielni cało zadyszono wleciała
dyć po drodze se dwa razy pokulała.
Popjeroniyła po cichu na dziurawo droga,
i zaglondo po rygalach czy kaj krepli nima.
Som kreple,aż i se oczy zaśwjyciyły,
aż se głośno oddychła że jeszcze były.
Nabrała se krepli do titek trzy zorty,
a woniały!jak dodom przydzie ale se pojy
W doma se zaroz kawa zrobjyła,
kabot pryntko w siyni powieśyła.
Szolka kawy trzimała i kreple oglondała
nie wjy za kerego by teraz wziońć miała.
Jedne za drugim krepe z titki wybjyrała,
jadła i z czornom kawom popijała..
Jedyne kreple z marmoladom,
drugie były z czekoladom.
A te trzeci z adwokatym,
jako nie być szczyńśliwo potym.
Maryjka zjadła krepli cało kupa,
teraz nie umi ze stołka dźwignyć dupa.
Dobrze że wjyncy tłostych sztwortkow w roku nima.
To by nie szło z tymi kreplami wytrzimać.
Jako by my wszyscy wyglondali,
jakby my tela kerpli durś zajodali.
Maria Kostrzewa
szl_Latn szl_Latn szl_Latn pol_Latn pol_Latn szl_Latn quy_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn slv_Latn pol_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn